जॉर्डन में सरकार बर्खास्त, शाह ने नया पीएम चुना  
जॉर्डन के शाह ने यह फैसला बदलाव की मांग कर रहे विपक्ष के हफ्तों के विरोध प्रदर्शनों के बाद किया है।
जॉर्डन के किंग अब्दुल्ला द्वितीय ने समीर रिफाई की सरकार को बर्खास्त कर दिया है और मारुफ बखित को नए प्रधानमंत्री के रूप में चुनते हुए उन्हें वास्तविक राजनीतिक सुधार लाने के निर्देश दिए हैं।  जॉर्डन के शाह ने यह फैसला बदलाव की मांग कर रहे विपक्ष के हफ्तों के विरोध प्रदर्शनों के बाद किया है।  शाही महल की ओर से जारी बयान में कहा गया, किंग अब्दुल्ला द्वितीय ने मारुफ बखित को नई सरकार बनाने के लिए और समीर रिफाई की सरकार का स्थान लेने के लिए चुना है। बयान के अनुसार, बखित का मिशन राजनीतिक सुधार लाने, जॉर्डन की लोकतांत्रिक मुहिम को विस्तार देने और सभी नागरिकों की सुरक्षा सुनिश्चित कराने के लिए व्यवहार्य, त्वरित और टिकाऊ कदम उठाने पर केंद्रित होगा।